Bajarê Mainzî yê Almanya de şayîya Gaxanî yo ke sey destpêkerdişê serra newîye yeno fîrazkerdene ameye organîzekerdene. Şayîya ke Merkezê Kulturî yê Elewîyan de ame kerdene de goreyê rituelî kayî ameyî kerdene û dima ra deyîrî ameyî vatene.
Aktîvîteya Gaxanî bi kayî dest pêkerde û dima ra lokmayî ameyî vilakerdene. Dima ra semedê hedkarîya amelîyatê Asil Taşino ke Mikratîs o ame vengdayene û domanan rê dîyarîyî ameyî vilakerdene. Qiseykerdişan de derheqê kulturê Gaxanî de zanayîş ame dayene. Dilanr Top, Yaseminr Fil, Heline Ozturk, Ali Erel û  Murat Polat deyîrî vatî.
